Maktab Rendah Sains MARA PDRM Kulim

Maktab Rendah Sains MARA PDRM Kulim (singkatan: MRSM PDRM Kulim) merupakan sebuah institusi MRSM yang dikelolakan oleh MARA. Ianya terletak dalam kawasan Kem Pasukan Gerakan Am (PGA) Polis Diraja Malaysia di Kulim, Kedah. MRSM PDRM Kulim ini ditubuhkan atas dasar persefahaman antara Kementerian Pembangunan Usahawan dan Koperasi dengan pihak Polis Diraja Malaysia (PDRM) pada tahun 1992. Pada awalnya, tapak cadangan pembinaan MRSM PDRM adalah di Kem PGA Ulu Kinta,Perak. Namun disebabkan beberapa faktor, tapak cadangan pembinaan ditukar ke Kem PGA Kulim dan dikekalkan sehingga hari ini. Maktab ini berada dalam kawasan yang berhampiran dengan Kolej Vokasional Kulim dan Kolej MARA Kulim. Sejarah Penubuhan maktab Pada 7 September 1991, satu perjanjian persefahaman (MOU) telah ditandatangani antara YB En. Tamrin Ghafar, Pengerusi MARA (bagi pihak MARA) dengan YDH Tan Sri Hanif Omar, Ketua Polis Negara (bagi pihak PDRM). Hasil perjanjian ini, PDRM telah memilih Kem Pasukan Polis Hutan Batalion 3 di Jalan Junjong, Kulim Kedah sebagai kampus sementara dan kampus tetapnya dijangka akan dibina di Serendah Selangor. Walau bagaimanapun, MRSM PDRM akhirnya dikekalkan di Batalion 2 Pasukan Gerakan Am (PGA), Kulim Kedah (dahulunya Kem Pasukan Polis Hutan Batalion 3). Pendaftaran pertama kemasukan pelajar ke MRSM PDRM Kulim telah dibuat pada 5 Januari 1992. Seramai 200 orang pelajar (120 lelaki dan 80 perempuan) telah mendaftar sebagai pelajar perintis. Bagi pihak guru pula, seramai 15 orang guru telah dipilih untuk menjadi tenaga pengajar dan 12 orang staf sokongan turut membantu di bahagian pentadbiran. Pada masa yang sama, pihak PDRM telah menubuhkan Unit Penyelaras (dalam singkatan, UP) MRSM untuk mengurus kerja-kerja senggaraan, pembelian dan membantu aktiviti-aktiviti pelajar. Lagu rasmi Wahai putera puteri bangsaku Ayuh segera menuju Mengikut gerak langkah maju Bersatu mencari ilmu Di zaman sains dan teknologi Negara perlukan jasamu Janganlah rasa malas lagi Bersama memegang teraju Di Maktab Rendah Sains MARA Tuntut ilmu jangan jemu Ikrar taat setia pada guru Berdisiplin selalu Hari ini hari mulanya Hari esok berjaya Lengkapkan segala yang ada Ke kuliah kita segera Rujukan Lihat juga Maktab Rendah Sains MARA Majlis Amanah Rakyat